”Am văzut că există nemulțumiri față de această majorare (de 10% n.r.), considerată prea mică. Chiar în Guvern, sunt angajați care protestează susținând că muncesc prea mult pentru 1000 și ceva de euro pe lună. Cred că atât la Guvern, cât și la Parlament, putem găsi soluții pentru structuri de personal mai suple. Din economiile făcute, pot fi mărite apoi salariile celor care merită și ministerele restante trebuie să finalizeze reorganizarea până pe 30 iunie ca să reducem numărul bugetarilor”, a spus premierul Marcel Ciolacu în debutul ședinței de Guvern.
Angajaţii din Aparatul de lucru al Guvernului au declanșat un protest spontan cu încetarea activităţii pentru a-şi manifesta nemulţumirea faţă de majorările salariale avansate de Executiv, a declarat joi pentru Agerpres liderul Sindicatul Angajaţilor din Aparatul de Lucru al Guvernului (SAALG) Noni-Emil Iordache.
Fiți la curent cu ultimele noutăți. Urmăriți DCNews și pe Google News